8. júlí
8. júlí er 189. dagur ársins (190. á hlaupári) samkvæmt gregoríska tímatalinu. 176 dagar eru eftir af árinu.

Atburðir 
 1362 - Grundarbardagi var háður á Grund í Eyjafirði, en þar fóru Eyfirðingar að Smið Andréssyni hirðstjóra og mönnum hans og drápu þá.
 1497 - Vasco da Gama hélt upp í fyrsta leiðangur sinn til Indlands umhverfis Afríku.
 1617 - Leonora Dori, hirðmey Mariu de'Medici var tekin af lífi ákærð fyrir galdra.
 1709 - Sænski herinn undir stjórn Karls 12. beið ósigur fyrir Rússum í orrustunni við Poltava. Karl konungur flúði til Tyrklands.
 1716 - Danski flotinn vann sigur á þeim sænska í orrustunni við Dynekilen.
 1815 - Loðvík 18. sneri aftur til Parísar og var útnefndur konungur Frakklands.
 1853 - Matthew C. Perry og „svörtu skipin“ komu til Japans. 
 1903 - Síldarsöltun hófst á Siglufirði. Síldarævintýrið sem þarna hófst stóð í 65 ár.
 1907 - Sandgræðsla hófst á vegum íslenska ríkisins á Reykjasandi á Skeiðum.
 1922 - Ingibjörg H. Bjarnason var kjörin á þing fyrst kvenna og tók hún sæti á Alþingi 15. febrúar 1923.
 1926 - Ríkisstjórn undir forsæti Jóns Þorlákssonar settist að völdum og sat í rúmt ár.
 1951 - Tveir íþróttamenn slösuðust mikið og aðrir tveir biðu bana í Óshlíð á milli Bolungarvíkur og Ísafjarðar er bjarg lenti á 30 manna rútu sem þeir voru í.
 1982 - The Coca-Cola Company setti drykkinn Diet Coke á markað.
 1985 - Írska flugfélagið Ryanair hóf starfsemi.
 1987 - Ríkisstjórn undir forsæti Þorsteins Pálssonar settist að völdum og sat í rúmt ár. Jóhanna Sigurðardóttir átti sæti í stjórninni og var hún þriðja konan til að gegna ráðherraembætti á Íslandi.
 1990 - Martina Navratilova og Stefan Edberg sigruðu Wimbledon-mótið í einliðaleik í tennis.
 1990 - Vestur-Þýskaland sigraði Heimsmeistaramót landsliða í knattspyrnu karla 1990 með 1-0 sigri á Argentínu.
 1992 - Bandaríska sjónvarpsþáttaröðin Melrose Place hóf göngu sína á Fox Network.
 1997 - Mayo Clinic uppgötvaði að megrunarlyfið fen-phen gæti valdið alvarlegum hjarta- og lungnaskaða.
 1999 - Skáldsagan Harry Potter og fanginn frá Azkaban kom út í Bretlandi.
 2003 - Um 600 fórust og 200 björguðust þegar ferja sökk í Bangladess.
 2007 - Boeing-verksmiðjurnar afhjúpuðu nýja risafarþegaþotu, Boeing 787.
 2008 - Surtsey var skráð inn í heimsminjaskrá UNESCO.
 2009 - Stjórn Kína setti útgöngubann í Xinjiang-héraði vegna uppreisnar Úígúra.
 2010 - Sólarorkuknúna flugvélin Solar Impulse lauk við fyrsta 24 tíma langa flug slíkrar flugvélar.
 2011 - Geimskutlan Atlantis hélt af stað í sína hinstu geimferð, sem var einnig síðasta geimferð geimskutluáætlunar NASA.
 2014 - Átök milli Ísraels og Hamas hófust þegar Ísraelsher hóf hernaðaraðgerðir á Gasaströndinni.
 2020 - Líkamsleifar 180 manns fundust í fjöldagröfum í Djibo í Búrkína Fasó og grunur lék á að stjórnarherinn hefði stundað aftökur án dóms og laga.
 2021 - Fjöldi andláta vegna COVID-19 náði 4 milljónum á heimsvísu.
 2022 - Shinzō Abe, fyrrum forsætisráðherra Japans var skotinn til bana.

Fædd 
 1545 - Karl prins af Astúríu, krónprins Spánar (d. 1568).
 1621 - Leonora Christina Ulfeldt, dóttir Kristjáns 4. (d. 1698).
 1808 - George Robert Gray, enskur dýrafræðingur og rithöfundur (d. 1872).
 1839 - John D. Rockefeller, bandarískur iðnjöfur (d. 1937).
 1885 - Hugo Ferdinand Boss, þýskur fatahönnuður (d. 1948).
 1908 - Nelson Rockefeller, varaforseti Bandaríkjanna (d. 1979).
 1918 - Jakobína Sigurðardóttir, íslenskur rithöfundur og skáld (d. 1994).
 1919 - Walter Scheel, forseti Vestur-Þýskalands (d. 2016).
 1924 - Rannveig Torp Pálmadóttir Böðvarsson, íslensk útgerðarkona (d. 2005).
 1931 - Arawa Kimura, japanskur knattspyrnumaður (d. 2007).
 1934 - Marty Feldman, enskur gamanleikari (d. 1982).
 1938 - Ragnar Arnalds, íslenskur stjórnmálamaður.
 1943 - Alan Aldridge, breskur myndlistarmaður (d. 2017).
 1951 - Anjelica Huston, bandarísk leikkona.
 1958 - Kevin Bacon, bandarískur leikari.
 1959 - Tom Egeland, norskur rithöfundur.
 1963 - Rocky Carroll, bandarískur leikari.
 1968 - Michael Weatherly, bandarískur leikari.
 1970 - Beck, bandarískur söngvari.
 1972 - Guðlaugur Baldursson, íslenskur knattspyrnuþjálfari.
 1975 - Amara, indónesísk söngkona.
 1976 - Ellen MacArthur, ensk siglingakona.
 1980 - Auðunn Blöndal, íslenskur leikari og skemmtikraftur.
 1980 - Robbie Keane, írskur knattspyrnumaður.
 1981 - Keita Suzuki, japanskur knattspyrnumaður.
 1991 - Virgil van Dijk, hollenskur knattspyrnumaður.
 1992 - Son Heung-min, suðurkóreskur knattspyrnumaður.
 1998 - Jaden Smith, bandarískur leikari og söngvari, sonur Will Smith

Dáin 
 975 - Játgeir friðsami, Englandskonungur.
 1153 - Evgeníus 3. páfi.
 1249 - Alexander 2. Skotakonungur (f. 1198).
 1253 - Teóbald 4. af Champagne (f. 1201).
 1362 - Smiður Andrésson, hirðstjóri á Íslandi.
 1362 - Jón Guttormsson skráveifa, íslenskur lögmaður.
 1422 - Mikaela af Valois, hertogaynja af Búrgund, fyrsta kona Filippusar góða (f. 1395).
 1538 - Diego de Almagro, spænskur landvinningamaður.
 1617 - Leonora Dori, hirðmey Frakklandsdrottningar (f. 1568).
 1623 - Gregoríus 15. páfi (fæddur 1554).
 1638 - Halldór Ólafsson, íslenskur lögmaður.
 1695 - Christiaan Huygens, hollenskur stærðfræðingur (f. 1629).
 1822 - Percy Bysshe Shelley, enskt skáld (f. 1792).
 1859 - Óskar 1. Svíakonungur (f. 1799).
 1892 - Sigurður Vigfússon, íslenskur fornfræðingur (f. 1828).
 1907 - Sophus Bugge, norskur þjóðfræðingur (f. 1833).
 1958 - Guðbjörg Þorleifsdóttir, íslensk húsfreyja (f. 1870).
 1994 - Kim Il Sung, leiðtogi Norður-Kóreu (f. 1912).
 2011 - Betty Ford, bandarísk forsetafrú (f. 1918).
 2012 - Ernest Borgnine, bandarískur leikari (f. 1917).
 2022 - Shinzō Abe, forsætisráðherra Japans (f. 1954).

Júlí